cyanic-selkie/wikianc huggingface dataset:
প্রতিনিধি সভা (নেপাল)
প্রদেশ অনুযায়ী সংসদীয় আসন
নেপালের মোট ৭টি প্রদেশ থেকে ১৬৫ জন সদস্যকে প্রত্যক্ষ ভোটের মাধ্যমে নির্বাচিত করা হয়। এর মধ্যে প্রদেশ নং ১ থেকে ২৮ জন, প্রদেশ নং ২ থেকে ৩২ জন, বাগমতী প্রদেশ থেকে ৩৩ জন, গণ্ডকী প্রদেশ থেকে ১৮ জন, প্রদেশ নং ৫ থেকে ২৬ জন, কর্ণালী প্রদেশ থেকে ১২ জন এবং সুদূরপশ্চিম প্রদেশ থেকে ১৬ জন সদস্য নির্বাচিত হন।
আবুল কালাম (রাজনীতিবিদ)
আবুল কালাম বাংলাদেশ জাতীয়তাবাদী দলের রাজনীতিবিদ ও নারায়ণগঞ্জ-৫ (সদর-বন্দর) আসনের সাবেক সাংসদ। তিনি ১৯৯১, ফেব্রুয়ারি ১৯৯৬ ও ২০০১ সালের জাতীয় সংসদের নির্বাচিত সংসদ সদস্য।
জন্ম ও প্রাথমিক জীবন
আবুল কালাম নারায়ণগঞ্জ জেলায় জন্মগ্রহণ করেন। তার পিতা জালাল উদ্দিন বিএনপির প্রতিষ্ঠাতা সদস্য ও সংসদ সদস্য ছিলেন।
রাজনৈতিক ও কর্মজীবন
অ্যাডভোকেট আবুল কালাম নারায়ণগঞ্জ মহানগর বিএনপির সভাপতি ও বিএনপির কেন্দ্রীয় নির্বাহী সদস্য। তিনি নারায়ণগঞ্জ-৫ (সদর-বন্দর) আসন থেকে ১৯৯১, ফেব্রুয়ারি ১৯৯৬ ও ২০০১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন।   জুন ১৯৯৬ ও ২০০৮ সালের সংসদ নির্বাচনে বিএনপির মনোনয়নে অংশ নিয়ে তিনি পরাজিত হন।
লর্ডহাউ দ্বীপ
লর্ড হাউ দ্বীপ হল অস্ট্রেলিয়া এবং নিউজিল্যান্ডের মধ্যবর্তী তাসমান সাগরে অবস্থিত ২৮ টি দ্বীপ নিয়ে গঠিত একটি দ্বীপাঞ্চল। লর্ড হাউ এই অঞ্চলের সবচেয়ে বড় দ্বীপ হওয়ার কারণে দ্বীপপুঞ্জকে এই নামেই ডাকা হয়। এটি অস্ট্রেলিয়ার রাজ্য নিউ সাউথ ওয়েলসের অংশ। এটি সিডনি থেকে প্রায় ৭৮০ কিমি (৪২০ নটিক্যাল মাইল) উত্তর-পূর্বে অবস্থিত। এটি প্রায় ১০ কিমি দীর্ঘ এবং এভারেজে ২ কিমি প্রশস্ত। এর বেশিরভাগ জনসংখ্যা উত্তরাংশে বাস করে। দক্ষিণ অংশ বনভূমি ও পাহাড়ে ঘেরা এবং সেখানে দ্বীপের সর্বোচ্চ বিন্দু মাউন্ট গাওয়ার রয়েছে।
প্রথম ১৭৮৮ সালের ১৭ ফেব্রুয়ারি ব্রিটিশ কমান্ডার লেফটেন্যান্ট হেনরি লিডগ্বার্ড লর্ড হাউ দ্বীপে আগমন করেন। তিনি কয়েদীদের রাখার একটি নিরাপদ স্থান খুঁজে পাওয়ার জন্য বোটানি বে থেকে সেদিকে গিয়েছিলেন। ফিরতি যাত্রায় তিনি লর্ড হাউ দ্বীপের তীরে একটি দল পাঠান এবং এটিকে ব্রিটিশ দখল হিসেবে দাবি করেন। পরবর্তীকালে এটি তিমি শিকার শিল্পের জন্য একটি প্রভিশনিং বন্দরে পরিণত হয়। ১৮৩৮ সালের জুন মাসে এখানে স্থায়ীভাবে বসতি স্থাপন করা হয়। ১৯৮০ এর দশকে যখন তিমি শিকার হ্রাস পায়, তখন দ্বীপ থেকে কেন্টিয়া পাম  বিশ্বব্যাপী রপ্তানির সূচনা হয়। এটি এখনো দ্বীপের অর্থনীতির একটি মূল উপাদান হিসেবে রয়ে গেছে। ১৯৪৫ সালে দ্বিতীয় বিশ্বযুদ্ধে শেষ হওয়ার পর থেকে এখানে পর্যটন শিল্প অব্যাহত আছে।
ইউনেস্কো লর্ড হাউ আইল্যান্ড গ্রুপকে বিশ্বব্যাপী প্রাকৃতিক তাৎপর্যের বিশ্ব ঐতিহ্যবাহী স্থান হিসেবে রেকর্ড করেছে। সেখানে এমন অনেক গাছপালা এবং প্রাণী আছে যা বিশ্বের আর কোথাও পাওয়া যায় না। অন্যান্য প্রাকৃতিক আকর্ষণের মধ্যে রয়েছে ল্যান্ডস্কেপের বৈচিত্র্য, উপরের ম্যান্টেল এবং মহাসাগরীয় বেসাল্টের বৈচিত্র্য, বিশ্বের সবচেয়ে দক্ষিণের বাধা প্রবাল প্রাচীর, সামুদ্রিক পাখি এবং সমৃদ্ধ ঐতিহাসিক ও সাংস্কৃতিক ঐতিহ্য। দ্বীপটি ২০০৭ সালের ২১ মে অস্ট্রেলীয় জাতীয় ঐতিহ্যের তালিকায় যুক্ত হয়।
জৈব অঞ্চল
লর্ড হাউ দ্বীপ হল আইবিআরএ অঞ্চলের প্যাসিফিক সাবট্রপিকাল দ্বীপপুঞ্জের (কোড PSI ) এবং উপ-অঞ্চল PSI01 এর অন্তর্গত, যার আয়তন । ডব্লিউডব্লিউএফ ইকোরিজিয়ন সিস্টেমে লর্ড হাউ আইল্যান্ড সমগ্র 'লর্ড হাউ আইল্যান্ড সাবট্রপিক্যাল ফরেস্টস' ইকোরিজিয়ন গঠন করে। এই ইকোরিজিয়ন অস্ট্রেলীয় রাজ্যে এবং গ্রীষ্মমন্ডলীয় ও উপক্রান্তীয় আর্দ্র বিস্তৃত পাতার বায়োম অঞ্চল। WWF ইকোরিজিয়নের আয়তন ১৪ কিমি।
জনসংখ্যা
২০১৬ সালের আদমশুমারি অনুযায়ী দ্বীপটির বাসিন্দা জনসংখ্যা ছিল ৩৮২ জন। তবে পর্যটকদের সংখ্যা ৪০০ এর বেশি হতে দেওয়া হয় না। প্রারম্ভিক বসতি স্থাপনকারীরা ছিল ইউরোপীয় ও মার্কিন বংশোদ্ভূত এবং তাদের অনেক বংশধর ছয় প্রজন্মেরও বেশি সময় ধরে দ্বীপে রয়ে গেছে। বাসিন্দারা এখন কেনটিয়া পাম শিল্প, পর্যটন, কিছু খুচরা মাছ ধরা এবং কৃষিকাজ করে জীবিকা নির্বাহ করে। দ্বীপটির ধর্মীয় অনুষঙ্গগুলি হল, ৩০% অ্যাংলিকান, ২২% ধর্মহীন, ১৮% ক্যাথলিক এবং ১২% সেভেন্থ ডে অ্যাডভেন্টিস্ট। স্থানীয়ভাবে চার্চ প্যাডক নামে পরিচিত এলাকাটিতে অ্যাংলিকান, রোমান ক্যাথলিক এবং অ্যাডভেন্টিস্ট চার্চ আছে। দ্বীপটিতে মাত্র ৫ থেকে ১০ জন ইসলাম ধর্মের অনুসারী পাওয়া যেতে পারে। লিঙ্গের অনুপাত প্রায় সমান। ২৫ থেকে ৫৪ বছর বয়সী জনসংখ্যার ৪৭% এবং ৯২% অস্ট্রেলীয় নাগরিকত্ব ধারণ করে।
আমিস সম্প্রদায়
আমিস (চীনা: 阿美族; পিনয়িন: āměi-zú; এছাড়াও আমি বা পাঙ্গ্কাহ) তাইওয়ানের একটি অস্ট্রোনেশীয় জাতিগত গোষ্ঠী। তারা একটি অস্ট্রোনিয়ান ভাষা আমিস-এ কথা বলে, এবং তারা তাইওয়ানিয় আদিবাসীদের মধ্যে ১৬ টি আনুষ্ঠানিকভাবে স্বীকৃত জনগোষ্ঠীর মধ্যে একটি। আমিরের ঐতিহ্যবাহী অঞ্চলটি সেন্ট্রাল পর্বতমালা এবং উপকূলীয় পর্বতমালার (হুআতং উপত্যকা) মধ্যে দীর্ঘ, সংকীর্ণ উপত্যকায়; প্রশান্ত মহাসাগরের উপকূলীয় সমভূমি (উপকূলীয় পর্বতমালার পূর্বে) ও হেন্চচুন উপদ্বীপ অন্তর্ভুক্ত করে। ডান|আমিসদের সূচিকর্ম প্যাটার্ন|বাম|140x140পিক্সেল
২০১৭ অক্টোবরে আমিসদের জনসংখ্যা ছিল ২০৮,১৬৪। ২০১৪ সালে আমিসদের জনসংখ্যা ছিল ২০০৬০৪। এরা তাইওয়ানের মোট আদিবাসী জনসংখ্যার প্রায় ৩৭.১% গঠন করে, এবং এইভাবে তাইওয়ানের বৃহত্তম আদিবাসী গোষ্ঠী তৈরি করে। আমিসরা মূলতঃ জেলে হয় তাদের উপকূলীয় অবস্থানের জন্য। তারা ঐতিহ্যগতভাবে মাতৃকুলভিত্তিক হয়।
ঐতিহ্যগত আমিস গ্রামগুলি আদিবাসী গোষ্ঠীর জন্য অপেক্ষাকৃত বড় ছিল, সাধারণত ৫০০ থেকে ১০০০ জনের মধ্যে থাকত। আজকের তাইওয়ানে, আমিসরা "শহুরে আদিবাসী" গুলির সংখ্যাগরিষ্ঠ এবং দ্বীপটির চারপাশের অনেক শহুরে সম্প্রদায় গড়ে তুলেছে। সাম্প্রতিক দশকগুলিতে, আমিস হান এবং অন্যান্য আদিবাসীদের সঙ্গে অসবর্ণ বিবাহও করেছে। থাম্ব|তাইওয়ানে আমিসদের স্থান
পরিচয় এবং শ্রেণীবিন্যাস
তাইওয়ানীয় আদিবাসী ইতিহাস: আমিস অনুযায়ী, আমিসকে পাঁচটি শ্রেণীতে শ্রেণীভুক্ত করা হয়: উল্লেখ্য, এই শ্রেণিবিন্যাস, যদিও ব্যাপকভাবে গৃহীত হয়েছে, নিছক ভৌগোলিক বণ্টন এবং জাতিগত স্থানান্তর উপর ভিত্তি করে বানানো। এটি সংস্কৃতি, ভাষা, এবং দেহের মধ্যে পার্থক্য মেনে করা নয়।
অন্যান্য তথ্য
আমিরপ্রথা আনুযায়ী পরিবারের বিষয়গুলির সাথে পারিবারিক অর্থনৈতিক ব্যাপার মহিলা গৃহকর্তা কর্তৃক নির্ধারিত হয়। থাম্ব|নবান্ন উৎসব|301x301পিক্সেল
বীরেন্দ্র বীর বিক্রম শাহ দেব
বীরেন্দ্র বীর বিক্রম শাহ দেব (वीरेन्द्र वीर विक्रम शाह; জন্ম: ২৮ ডিসেম্বর, ১৯৪৫ - মৃত্যু: ১ জুন, ২০০১) নেপালের প্রথিতযশা রাজা ছিলেন। ১৯৭২ সালে তার পিতা ও তৎকালীন রাজা মহেন্দ্র বীর বিক্রম শাহ দেবের মৃত্যুজনিত কারণে শাহ রাজপরিবারের ১০ম রাজা হিসেবে অধিষ্ঠিত হন। তারপর থেকে ২০০১ সালের নেপালের রাজপরিবারে গণহত্যার পূর্ব পর্যন্ত ক্ষমতার কেন্দ্রবিন্দুতে ছিলেন। তিনি গণতান্ত্রিক মনোভাবের পরিচয় দিয়ে নেপালে বহুদলীয় পদ্ধতিতে সরকার পরিচালনা ব্যবস্থার রূপকার ছিলেন। আধুনিক বিশ্বের ইতিহাসে ও আন্তর্জাতিকভাবে সবচেয়ে সুপরিচিত রাজা ছিলেন তিনি। ১৯৮০ সালে তিনি ব্রিটিশ ফিল্ড মার্শাল হিসেবে অন্তর্ভুক্ত হন।
প্রারম্ভিক জীবন
যুবরাজ ও পরবর্তীকালে ১৯৫৫ সালে অভিষিক্ত রাজা মহেন্দ্র বীর বিক্রম শাহ দেব ও রাণী ইন্দ্র রাজ্য লক্ষ্মী’র জ্যেষ্ঠ সন্তান যুবরাজ বীরেন্দ্র বীর বিক্রম শাহ দেব কাঠমুন্ডুর নারায়ণহিতি রাজপ্রাসাদে জন্মগ্রহণ করেন। নেপাল রাজতন্ত্রের ইতিহাসে তিনিই প্রথম আনুষ্ঠানিকভাবে শিক্ষাগ্রহণ করেন। ভারতের দার্জিলিংয়ে অবস্থিত খ্রিস্টানদের স্কুল সেন্ট যোসেফ কলেজে আট বছর অধ্যয়ন করেন। তারপর ১৯৫৯ সালে রাজা বীরেন্দ্র ইংল্যান্ডের এটন কলেজে পড়াশোনার উদ্দেশ্যে যান। সেখানে পড়াশোনা শেষে ১৯৬৪ সালে নিজ দেশে প্রত্যাবর্তন করেন। ১৯৬৭ সালে অল্প কিছুদিন টোকিও বিশ্ববিদ্যালয় এবং ১৯৬৭-৬৮ মেয়াদকালে হার্ভার্ড বিশ্ববিদ্যালয়ে রাজনৈতিক তত্ত্ব বিষয়ে অধ্যয়ন করেন।
৩১ জানুয়ারি, ১৯৭২ তারিখে পিতা মহেন্দ্রের মৃত্যু-পূর্ব পর্যন্ত তিনি কানাডা, লাতিন আমেরিকা, আফ্রিকাসহ এশিয়ার বিভিন্ন দেশে ভ্রমণ করেন। তিনি চিত্রকর্ম সংগ্রাহক হিসেবে পরিচিত ছিলেন এবং নেপালী হস্তশিল্পী ও চিত্রকরদের একনিষ্ঠ ভক্ত ছিলেন। এছাড়াও হেলিকপ্টার চালনা বিদ্যা রপ্ত করেন তিনি।
২৭ ফেব্রুয়ারি, ১৯৭০ তারিখে বিখ্যাত রানা পরিবারের কন্যা ঐশ্বরিয়া রাজ্য লক্ষ্মী দেবী রানাকে বিবাহ করেন। ঐ সময়কালে হিন্দু নিয়ম-নীতি অনুযায়ী সর্বাপেক্ষা ব্যয়বহুল বিবাহ উৎসব অনুষ্ঠিত হয়। এতে ব্যয় হয়েছিল $৯.৫ মিলিয়ন মার্কিন ডলার। তাদের সংসারে তিন সন্তান ছিল।
শাসন ব্যবস্থা
১৩ মার্চ, ১৯৫৫ তারিখে তার দাদা রাজা ত্রিভুবন মারা যান। ফলে তার বাবা মহেন্দ্র নেপালের সিংহাসনে উত্তরাধিকারী হিসেবে নিযুক্ত হন। এরপর ৩১ জানুয়ারি, ১৯৭২ সালে রাজা মহেন্দ্রের মৃত্যুজনিত কারণে ২৪ ফেব্রুয়ারি, ১৯৭৫ তারিখে তার রাজ্যাভিষেক ঘটে। রাজা মহেন্দ্র কর্তৃক ১৯৬০ সালে নির্বাচিত সংসদের বিলুপ্তি ও ১৯৬২ সালের সংবিধান মোতাবেক রাজনৈতিক দল নিষিদ্ধ করার পর স্বৈরতান্ত্রিক শাসন ব্যবস্থা গড়ে তোলেন। শাসন ক্ষমতায় অধিষ্ঠিত হবার পর রাজা বীরেন্দ্রও পূর্বেকার সনাতনী ধারা অব্যাহত রাখেন এবং স্থানীয় ও আঞ্চলিক সংস্থা হিসেবে পঞ্চায়েত ব্যবস্থায় দেশ পরিচালনা করেন। তার মতে, গরীব এবং অনুন্নত দেশ হিসেবে নেপালে গণতান্ত্রিক ধারা প্রযোজ্য নয় এবং সংস্থা ও সিদ্ধান্তমূলক সরকার ব্যবস্থার প্রয়োজন রয়েছে। তারপরও তিনি বিশ্বের স্বল্প কয়েকজন রাজাদের মধ্যে অন্যতম একজনরূপে পরিণত হন।
পঞ্চায়েত ব্যবস্থায় সরকার পরিচালনায় বিরুদ্ধাচরণ করায় বহুসংখ্যক নেপালি কংগ্রেস পার্টির নেতা-কর্মীকে গ্রেফতার করেন। এর অন্যতম প্রধান কারণ ছিল দলবিহীন বনাম বহুদলীয় পার্টির পদ্ধতিতে জনমত যাচাইয়ের লক্ষ্যে গণভোটের আয়োজন করা। মে, ১৯৮০ সালে অনুষ্ঠিত এ গণভোটে দলীয় পদ্ধতিবিহীন অবস্থায় দেশ পরিচালনার পক্ষে ৫৫% জনগণের রায় প্রতিফলিত হয়। ১৯৮০-এর দশকে রাজনৈতিক দলগুলো দেশকে অস্থিতিশীল অবস্থায় নিয়ে যায় এবং ছাত্রদের সংগঠনগুলো নেপালের সংবিধান পরিবর্তনের জন্য ব্যাপক চাপ প্রয়োগ করতে থাকে।
তিনি নেপালের স্বাধীনতা ও সার্বভৌমত্ব রক্ষায় ভারত, চীন এবং সোভিয়েত ইউনিয়নের ব্যাপক চাপ থেকে মুক্ত রাখতে সমর্থ হন। তার শাসনামলে নেপালের পর্যটন শিল্প বেশ বিকশিত হয়। ১৯৯০ এর দশকের শুরুতে গণতন্ত্রের দাবীতে আন্দোলন চাঙ্গা হয়ে উঠলেও সৈনিক এবং পুলিশের রক্তাক্ত সংঘর্ষে তা প্রশমিত হয়। তারপরও অনেকগুলো হরতাল, দাঙ্গা-হাঙ্গামাসহ ক্রমবর্ধমান চাপ ও দাবী আসতে থাকে। ফলে, স্বাধীন ও নিরপেক্ষ সংবিধান সংশোধন কমিশন গঠন করেন এবং রাজনৈতিক পূণর্গঠনের জন্য সচেষ্ট হন। কমিশন প্রস্তাবিত সংবিধানের খসড়া ১০ সেপ্টেম্বর, ১৯৯০ তারিখে উপস্থাপন করে। এরফলে তিনি রাজনৈতিক কর্মকাণ্ডের উপর থেকে নিষেধাজ্ঞা প্রত্যাহার করেন ও বহুদলীয় গণতন্ত্রভিত্তিক নতুন সংবিধানে তাকে নেপালের রাষ্ট্রপ্রধান হিসেবে সাংবিধানিকভাবে রাজা হিসেবে পরিচিতি ঘটানো হয়। অবশেষে খসড়া সংবিধানটি তৎকালীন প্রধানমন্ত্রী কে.পি. ভট্টরাই ও তার সরকার কর্তৃক অনুমোদিত হয় ৯ নভেম্বর, ১৯৯০ তারিখে। এছাড়াও, তিনি বহুদলীয় গণতন্ত্র, ক্ষমতার পৃথকায়ণ এবং মানবাধিকার সমুন্নত রাখার প্রয়াস চালান।
তারপরও বিভিন্ন রাজনৈতিক দলের কোন্দল, অগণিত সামাজিক সমস্যায় নিপতিত হয়ে মাওবাদী বিদ্রোহী নেপালি কমিউনিস্ট পার্টি ও সরকারি বাহিনীর মধ্যে গৃহযুদ্ধের সৃষ্টি হয় যা ১৯৯৬ থেকে ২০০৬ সাল পর্যন্ত চলমান ছিল।
দেহাবসান
নেপালের স্থিতাবস্থা আরও সঙ্কটাপন্ন হয় যখন ১ জুন, ২০০১ তারিখে রাজা বীরেন্দ্র নৈশভোজনরত অবস্থায় আকস্মিকভাবে তার সন্তান যুবরাজ দীপেন্দ্র কর্তৃক গণহত্যায় রূপান্তরিত হয়। দীপেন্দ্রের গুলিতে রাজা বীরেন্দ্র ঘটনাস্থলেই মারা যান। তাদের সাথে রাণী ঐশ্বরিয়া, প্রিন্স নিরাজন, প্রিন্সেস শ্রুতি এবং রাজপরিবারের আরও পাঁচজন সদস্য নিহত হন। এ আক্রমণের পর ভবিষ্যতের রাজা দীপেন্দ্রও আত্মহত্যাকল্পে গুলিবিদ্ধ হন। গুরুতরভাবে আহত হবার তিনদিন পর মৃত্যুবরণ করেন। শুধুমাত্র বীরেন্দ্রের ভাই জ্ঞানেন্দ্র ছাড়া রাজপরিবারের সকলেই মৃত্যুবরণ করেন। ব্যাপকভাবে বিশ্বাস করা হয় যে, দীপেন্দ্র নেশাসক্ত ছিলেন এবং ভবিষ্যতের বঁধুকে তার পরিবার কোনক্রমেই মেনে নিতে পারছিলেন না। রাজা বীরেন্দ্রের ভাই রাজা জ্ঞানেন্দ্র পরবর্তীকালে উত্তরাধিকারী হিসেবে মনোনীত হয়েছিলেন।
প্রত্যক্ষদর্শীদের বর্ণনা এবং সুপ্রিম কোর্টের প্রধান বিচারপতি কেশব প্রসাদ উপাধ্যায় ও প্রতিনিধি সভার স্পিকার তারানাথ রানাভাট-কে নিয়ে গঠিত দুই সদস্যের তদন্ত কমিটি নিশ্চিত করেছেন যে, দীপেন্দ্রই ছিলেন একমাত্র বন্দুকধারী। বিস্তারিত তদন্ত কার্য সম্পন্ন করা যায়নি কেননা গণহত্যার স্থান ত্রিভুবন সদন রাজা জ্ঞানেন্দ্রের শাসনামলে ধ্বংস করে ফেলা হয়েছে।
আদিনারীবাদ
আদিনারীবাদ (Protofeminism) একটি দার্শনিক ঐতিহ্য আধুনিক নারীবাদের ধারণার পূর্বে যার অস্তিত্ব ছিল বলে বিবেচনা করা হয়, সেটি এমন একটি যুগ ছিল যখন নারীবাদ এর ধারণাটা অজানা ছিল, অর্থাৎ বিংশ শতকের পূর্বের নারীবাদকেই আদিনারীবাদ বলে। অষ্টাদশ ও ঊনবিংশ শতকের নারীবাদকে "নারীবাদ" এর মধ্যে ফেলা হবে কিনা তা নিয়ে বিতর্ক রয়েছে। কোন কোন আধুনিক পণ্ডিত "আদিনারীবাদ" শব্দটির ব্যাবহারযোগ্যতা নিয়েও প্রশ্ন করেন, ঠিক যেমন উত্তরনারীবাদ নিয়েও প্রশ্ন করা হয়।
প্রাচীন গ্রীস
এলেইন হফম্যান বারুচের মতে প্লেটো "নারীর পূর্ণাঙ্গ রাজনৈতিক ও যৌন সমতার জন্য যুক্তি দিয়েছিলেন, প্লেটো তার সর্বোচ্চ শ্রেণিতে নারীদেরকে সদস্য হিসেবে বিবেচনা করেন,... যারা শাসন করে এবং যুদ্ধ করে।" প্লেটোর দ্য রিপাবলিক গ্রন্থের পঞ্চম গ্রন্থে তিনি নারীর ভূমিকা নিয়ে আলোচনা করেছিলেন:"কুকুর পুরুষ ও নারীতে বিভক্ত নাকি তারা সমানভাবেই শিকার করে, পাহাড়া দেয় ও অন্যান্য দায়িত্ব পালন করে থাকে? নাকি আমরা কেবল পুরুষ কুকুরদেরকেই কেবলমাত্র পাহাড়া দেবার জন্য ব্যবহার করি আর স্ত্রী-কুকুরদেরকে তাদের বাসায় রেখে দেই যাতে তারা তাদের সন্তানদেরকে দুধ খাওয়াতে পারে ও লালন পালন করতে পারে?"দ্য রিপাবলিক গ্রন্থ বলছে, প্লেটোর আদর্শ রাষ্ট্রের নারীরা পুরুষদের পাশাপাশি কাজ করবে, সমান শিক্ষা পাবে এবং রাষ্ট্রের সকল বিষয়ে সমানভাবে অংশীদার হবে। একমাত্র ব্যতিক্রম হচ্ছে নারী তার সক্ষমতা অনুযায়ী কাজ করবে যার জন্য কম শারীরিক শক্তির প্রয়োজন।
ইসলামী স্বর্ণযুগ
প্রাক-আধুনিক যুগে ইসলামী জাতিগুলোর মধ্যে কোনও আনুষ্ঠানিক নারীবাদী আন্দোলন ছিল না, কিন্তু অনেক গুরুত্বপূর্ণ ব্যক্তিত্ব ছিল যারা নারী অধিকার ও স্বায়ত্তশাসনের উন্নতির জন্য দাবি করেছিল। মধ্যযুগীয় রহস্যবাদী ও দার্শনিক ইবনে আরাবী যুক্তি দিয়েছিলেন যে, নবী হিসেবে নারীর চেয়ে পুরুষ অধিক আনুকূল্য লাভ করেছে। পুরুষের মত নারীও ওয়ালি হতে সক্ষম।
দ্বাদশ শতাব্দীতে, সুন্নি পণ্ডিত ইবনে আসাকির লিখেছিলেন যে, হাদিসের মত ধর্মীয় গ্রন্থের জ্ঞান সরবরাহ করার জন্য নারীরাও ধর্মগ্রন্থ পড়তে পারেন এবং সেই জ্ঞান সরবরাহ করার যোগ্যতা (ইজাজত) অর্জন করতে পারেন। এটি বিশেষ করে শিক্ষিত এবং পণ্ডিত পরিবারের পরিস্থিতি ছিল, এইসব পরিবারে ছেলে ও মেয়ে উভয়ের জন্য সর্বোচ্চ সম্ভাব্য শিক্ষা নিশ্চিত করা হত। কিন্তু কিছু ব্যক্তি যেমন মুহাম্মাদ ইবনে আল-হাজ (মৃত্যু ১৩৩৬) এই অনুশীলনকে অনুমোদন করেননি। তারা পুরুষের উপস্থিতিতে ধর্মগ্রন্থের আবৃত্তি শোনার সময়ে নারীর উচ্চস্বরে আওয়াজ করা ও নিজেদের শরীরের যেসব অংশ ঢেকে রাখা উচিৎ (আওরাত) সেগুলো প্রকাশ করা নিয়ে বিতৃষ্ণ ছিলেন।
মধ্যযুগীয় ইউরোপ
মধ্যযুগীয় ইউরোপে, নারীদের নিয়ে প্রভাবশালী দৃষ্টিভঙ্গি ছিল যে তারা বুদ্ধিবৃত্তিক এবং নৈতিকভাবে পুরুষের চেয়ে দুর্বল, বাইবেলের ঐতিহ্য অনুযায়ী ইভের উৎপত্তিগত পাপের কারণে নারীদের এই অবস্থা। একে নারীদের উপর অনেক বিধিনিষেধের জন্য ন্যায্যতা হিসাবে ব্যবহার করা হত, এইসব বিধিনিষেধের উদাহরণ হিসেবে বলা যায় সম্পত্তির অধিকার না থাকা, বা সবসময় পিতা বা স্বামী কথা মেনে চলতে বাধ্য থাকা। কিন্তু মধ্যযুগেই এই দৃষ্টিভঙ্গি, ও দৃষ্টিভঙ্গি থেকে তৈরি হওয়া বিধিনিষেধের বিরুদ্ধে প্রতিবাদ এসেছিল। মধ্যযুগের যেসব আদিনারীবাদীগণ নারীবাদের বিকাশে গুরুত্বপূর্ণ ভূমিকা পালন করেছিলেন তাদের মধ্যে আছেন মারি ডি ফ্রান্স, এলেনর অফ অ্যাকুইটাইন, বেত্তিসিয়া গোজ্জাদিনি, নিকোলা দে লা হেয়ি, ক্রিস্তিন দে পিজঁ, ইয়াদুইগা অফ পোল্যান্ড, লরা সেরেটা এবং লা মালিঁচে।
যুক্তরাজ্যের ১৩৮১ এর কৃষক বিদ্রোহে নারীর ভূমিকা
১৩৮১ সালের কৃষক বিদ্রোহ ছিল ব্রিটিশ ভূমিদাসত্বের বিরুদ্ধে শেষ মধ্যযুগীয় বিদ্রোহ, এবং এই বিদ্রোহ অনেক নারী বিশিষ্ট ভূমিকা পালন করে। ১৩৮১ সালের ১৪ জুন, লর্ড চ্যান্সেলর এবং ক্যান্টারবেরি এর আর্চবিশপ সাইমন অফ সাডবারিকে টাওয়ার অফ লন্ডন থেকে টানতে টানতে নিয়ে আসা হয় এবং শিরশ্ছেদ করা হয়। দলের নেতা হলেন জোহানা ফেরোউর যিনি সাডবারির মাত্রাতিরিক্ত করারোপণের জন্য এই কঠোর পদক্ষেপের আদেশ দেন। করাদায়ে অবদান রাখার জন্য ফেরোউর লর্ড হাই ট্রিজার বা কোষাধ্যক্ষ স্যার রবার্ট হেলসের ক্ষেত্রেও শিরশ্ছেদের আদেশ দেন। বিদ্রোহীদের নেতৃত্ব দেওয়ার পাশাপাশি ফেরোউর স্যাভয় প্রাসাদটি পুড়িয়ে দেন এবং ডিউক এর সোনা ভরা সিন্দুক চুরি করেন। প্রধান বিচারপতি জন ক্যাভেন্ডিশকে শিরশ্ছেদ করেছিলেন ক্যাথেরিন গামেন, যিনি আরেকজন নারী নেত্রী ছিলেন।
বেটস কলেজের ইংরেজির সহযোগী অধ্যাপক সিলভিয়া ফেডেরিকোর মতে, বিদ্রোহে অংশগ্রহণ করার ক্ষেত্রে নারীরা প্রায়শই দৃঢ় ইচ্ছা পোষণ করত, আর এই বিদ্রোহের বেলায় তারা অনেক বেশি আগ্রহী ছিল। বিদ্রোহটিতে পুরুষেরা যা যা করেছিল নারীরাও তাই তাই করেছিল, তারা এই সরকার-বিরোধী বিদ্রোহে পুরুষদের মতই সহিংস ছিল। এই বিদ্রোহে নেতাদের মধ্যে কেবল জোহানা ফেরোউরই একমাত্র নারী ছিলেন না, সেখানে আরো কয়েকজন নেত্রী জড়িত ছিলেন। এদের মধ্যে একজন নেত্রী কেন্ট এর মেইডস্টোন কারাগারের বিরুদ্ধে একটি হামলায় উৎসাহ প্রদানের অভিযোগে দোষী সাব্যস্ত হয়েছিলেন, আরেকজন নেত্রী অনেকগুলি প্রাসাদ লুণ্ঠনের অভীযোগে দোষী সাব্যস্ত হন। সেই লুণ্ঠনের ক্ষেত্রে প্রাসাদগুলোর দাসগণ এতটাই ভয় পেয়েছিল যে পরবর্তীতে তারা আর কখনই সেই প্রাসাদগুলোতে ফিরে যাওয়াকে যথেষ্ট নিরাপদ বলে মনে করেন নি। যদিও এই বিদ্রোহে নেত্রীদের সংখ্যা অনেক ছিল না, কিন্তু বিদ্রোহে অংশগ্রহণকারী উন্মত্ত জনতার মধ্যে নারীর সংখ্যা আশ্চর্যজনকভাবে অনেক বেশি ছিল। যেমন সাফকে ৭০ জন নারী বিদ্রোহী ছিল।
এই বিদ্রোহে নারীদের অংশগ্রহণের জন্য এবং কিছু ক্ষেত্রে নেতৃত্ব দানের ভূমিকা পালন করার জন্য উপযুক্ত কারণ ছিল। ১৩৮০ সালে বিবাহিত নারীদের উপর আরোপিত পোল ট্যাক্স (প্রতি ব্যক্তির উপর আরোপিত কর) অনেক বেশি ছিল।।তাই এই বিদ্রোহে পুরুষের মত নারীর সহিংস অংশগ্রহণে অবাক হবার কিছু ছিল না। সেইসময় নারীদের দ্বারা সংঘটিত বিভিন্ন সহিংস কর্মকাণ্ড সরকারের বিরুদ্ধে তাদের ঘৃণাকে তুলে ধরে।
নারীর উপর আরোপিত বিধিনিষেধ
রেনেসাঁর শুরুতে, নারীর একমাত্র ভূমিকা এবং সামাজিক তাৎপর্য ছিল কেবল প্রজনন করাতেই সীমাবদ্ধ। এই লৈঙ্গিক ভূমিকা একজন নারীর প্রধান পরিচয় এবং জীবনের উদ্দেশ্যকে সংজ্ঞায়িত করত। রেনেসাঁ মানবতাবাদীদের কাছে জ্ঞানপ্রেমী হিসেবে একজন আদর্শ ও সুপরিচিত ব্যক্তি সক্রেটিস বলেছিলেন, তিনি তার প্রথম স্ত্রী জ্যান্থিপ্পেকে সহ্য করেছিলেন, কারণ তিনি তাকে পুত্র দান করেছিলেন, ঠিক যেভাবে একটি হংসীর কোলাহল সহ্য করতে হয় কারণ তা ডিম ও বাচ্চা দেয়। এই উপমাটি এই দাবিকে সমর্থন করে যে, সেইসময় একজন নারীর একমাত্র ভূমিকা ছিল প্রজনন।
রেনেসাঁর সময় বিবাহ একজন নারীকে সংজ্ঞায়িত করত: নারী কাকে বিবাহ করছে তার উপর ভিত্তি করে তার পরিচয় তৈরি হত। একজন অবিবাহিত নারী হচ্ছে তার পিতার কাছে সম্পত্তি, আর বিবাহের পর নারী তার স্বামীর সম্পত্তি হয়ে যায়। তার স্বামীর বা পিতা কর্তৃক প্রদত্ত সুবিধাগুলো ছাড়া তার খুব সামান্য অধিকারই ছিল। বিবাহিত নারীদেরকে তাদের স্বামীদের প্রতি বাধ্য থাকতে হত, এবং তারা সতী, আজ্ঞাবহ, আনন্দপূর্ণ, নম্র, বিনয়ী এবং যদি মিষ্টভাষী না হয় তবে নীরব থাকবে এটাই আশা করা হত। উইলিয়াম শেক্সপীয়ারের ১৫৯৩ সালের নাটক দ্য টেমিং অফ দ্য শ্রু -তে ক্যাথেরিনাকে তার বুদ্ধিমত্তা ও স্পষ্টভাষিতার কারণে তার নম্র স্বভাবের বোন বিয়াংকা এর তুলনায় অবিবাহযোগ্যা হিসেবে দেখানো হয়। পেট্রুশিও তাকে 'বশে আনবার' পর দেখা যায় পেট্রুশিও যেখানে যায় তার স্ত্রী ক্যাথেরিনও অনেকটা কুকুরের মত তাকে অনুসরণ করে। ক্যাথেরিনের এই বশ্যতা প্রসংশিত হয় এবং পার্টিতে আসা জনতা তাকে 'যথাযথ নারী' হিসেবে স্বীকার করে নেয়, কেননা তখন ক্যাথেরিনা গার্হস্থ্য বিষয়গুলোর সাথে নিজেকে মানিয়ে নিয়েছে।
এরকম পরিস্থিতিতে, এতে অবাক হওয়ার কিছু নেই যে বেশিরভাগ নারীই খুব কমই শিক্ষিত ছিল। ১৪২৪ সালে মন্টেফেল্ট্রো এর লেডি ব্যাপতিস্তা মালেতেস্তাকে পাঠানো একটি চিঠিতে, মানবতাবাদী লিওনার্দো ব্রুনি লিখেছিলেন: "আপনি এমন এক সময়ে বাস করেন, যেখানে শিক্ষার এতদূর ক্ষয়ক্ষতি হয়েছে যে, এখানে শিক্ষিত নারী দূরের কথা, কোন শিক্ষিত পুরুষের সাথে সাক্ষাত হওয়াই কাকতালীয় ব্যাপার"। ব্রুনী নিজে ভাবতেন যে, নারীদের শিক্ষার কোন প্রয়োজন নেই, কেননা শিক্ষার প্রয়োজন আছে এমন কোন সামাজিক আলোচনায় নারীরা নিয়োজিত নন। একই চিঠিতে তিনি লেখেন, "কেন হাজারটা ... সূক্ষ্ম..., প্রহেলিকাময় বিষয়ের বাগ্মিতাসংক্রান্ত আলোচনাসভায় নারীদের ক্ষমতা কাজ করবে, যেখানে নারীরা কোনদিন আলোচনাসভা দেখেই নি? আলোচনাসভার বিবাদসমূহ, যেমন রণনীতি ও যুদ্ধের বিষয়গুলো পুরুষের জায়গা। কথা বলতে শেখা, কোন সাক্ষীর পক্ষে বা বিপক্ষে কথা বলা, কোন শাস্তির পক্ষে বা বিপখে কথা বলা, বা কারও খ্যাতির পক্ষে বা বিপক্ষে কথা বলা নারীর কাজ নয় ... এক কথায় তাকে এই কঠোর ও রুক্ষ আলোচনাসভাকে পুরোপুরিভাবে পুরুষের হাতে ছেড়ে দিতে হবে।"রেনেসাঁর সময়ের বিখ্যাত বৈঠকখানাগুলোতে সেইসময় বৌদ্ধিক বিতর্ক সংঘটিত হত, কিন্তু সেইসব স্থানে নারীদেরকে স্বাগত জানানো হয়নি। গণ আলোচনাসভাগুলোতে নারীদেরকে প্রবেশাধিকার না থাকা শিক্ষিত নারীদের জন্য সমস্যার সৃষ্টি করে, এবং তা সেইসময়ে নারীদের শিক্ষাগ্রহণের সম্ভাব্যতাকেও কমিয়ে দেয়।
"ডাইনি সাহিত্য"
ম্যালেয়াস ম্যালেফিকারাম (বাংলা: ডাইনিদের হাতুরি) থেকে শুরু করে রেনেসাঁ ইউরোপে উইচ বা ডাইনিদের উপর ভিত্তি করে অনেক গ্রন্থই লেখা হয়েছে। সেসব গ্রন্থে তাদের বৈশিষ্ট্য সম্পর্কে, তাদেরকে চিহ্নিত, বিচার ও শাস্তি দেয়ার উপায় সম্পর্কে লেখা হয়েছে। এই গ্রন্থগুলো নারীদেরকে নৈতিকভাবে ভ্রষ্ট ও পাপী হিসেবে ভাবা, এবং নারীদের উপর অনেক বিধি নিষেধ চাপিয়ে দেবার যে দৃষ্টিভঙ্গি সমাজে প্রচলিত ছিল তাকে শক্তিশালী ও স্থায়ী করে।
নারীশিক্ষার সমর্থনে কার্যক্রম
তবে, নারী সম্পর্কে এরকম নেতিবাচক দৃষ্টিভঙ্গি এবং তাদের উপর নিষেধাজ্ঞাগুলো নিয়ে সকলে একমত হয়নি। সিমোন দে বুভোয়ার লিখেছেন যে "প্রথমবারের মত আমরা যে নারীকে তার লিঙ্গের পক্ষ নিয়ে কলম ধরতে দেখি, তিনি হলেন ক্রিস্টিন দে পিজাঁ"। তিনি পঞ্চদশ শতকে এই বিষয়ে Épître au Dieu d'Amour (প্রেমের ঈশ্বরের কাছে চিঠি) এবং দ্য বুক অফ দ্য সিটি অফ লাভ প্রকাশিত হয়। নারীর শ্রেষ্ঠত্ব নিয়ে প্রথম দিকের পুরুষ সমর্থকদের একজন হলেন হাইনরিখ করনেলিয়াস এগ্রিপ্পা। তিনি "দ্য সুপেরিয়র এক্সেলেন্স অফ উইমেন এগেইনস্ট মেন" নামে একটি গ্রন্থ রচনা করেছিলেন।
ইংল্যান্ডের রাণী ক্যাথেরিন অফ এরাগন ১৫২৩ সালে নারী শিক্ষার অধিকারের উপর লেখা হুয়ান লুইস ভিভেস এর গ্রন্থ দ্য এডুকেশন অফ এ ক্রিশ্চিয়ান উইমেন গ্রন্থটিকে কমিশন করেন। এই গ্রন্থের নারী শিক্ষার অধিকারের কথা বলা হয়ে, এবং নারীর জন্য শিক্ষাকে উৎসাহিত ও জনপ্রিয় করতে বলা হয়।
সেসময় সম্ভ্রান্ত ঘরের নারীদের শিক্ষা গ্রহণের সম্ভাবনা বেশি ছিল, তবে নিম্নশ্রেণীর নারীদের শিক্ষিত হওয়াটা অসম্ভব ছিল না। রেনেসাঁর সময়, মারঘেরিতা নামে একজন নারী প্রায় ৩০ বছর বয়সে পড়তে এবং লিখতে শিখেছিলেন, যাতে তার আর তার স্বামীর মধ্যকার পত্রযোগাযোগের ক্ষেত্রে কোন মধ্যস্থতাকারীর প্রয়োজন না হয়। মারঘারিতা সেই সময়ের লৈঙ্গিক ভূমিকার বিরুদ্ধে গেলেও তিনি আলোকিত ব্যক্তিতে পরিণত হবার জন্য শিক্ষিত হন নি, বরং শিক্ষিত হয়েছিলেন কেননা তিনি আরও ভাল স্ত্রী হবার জন্য এবং সরাসরি তার স্বামীর সাথে যোগাযোগ করার জন্য।
আধুনিক যুগের প্রথম দিকের শিক্ষিত নারী
যেসব নারীরা সেইসময় শিক্ষা লাভ করেছিলেন, তারা প্রায়ই উচ্চমানের শিক্ষা গ্রহণ করেছিলেন এবং নারী ও তাদের অধিকার এর পক্ষে লিখেছিলেন। এর একটি উদাহরণ হচ্ছে ষোড়শ শতকের ভেনিসবাসী লেখক মদেস্তা দি পোজ্জ দি ফরজি, যিনি নারীর শ্রেষ্ঠত্ব নিয়ে লিখেছেন।
চিত্রকর সোফনিসবা অ্যাঙ্গুইসোলা (প্রায় ১৫৩২-১৬২৫) ক্রেমোনার একটি আলোকপ্রাপ্ত পরিবারে জন্মগ্রহণ করেন। তিনি এবং তার বোনেরা পুরুষের মানদণ্ডে শিক্ষিত ছিল এবং পাঁচজন বোনের চারজন পেশাদার চিত্রশিল্পী হয়ে ওঠেন। সোফোনিসবা এই পাঁচ বোনের মধ্যে সবচেয়ে বেশি সফল ছিলেন, তিনি স্পেনীয় রাজা দ্বিতীয় ফিলিপের সভাচিত্রকর হবার সফলতা অর্জন করেন।
ধর্মসংস্কার
নারী অধিকার ও শিক্ষা উন্নয়নের জন্য ধর্মসংস্কার ছিল একটি গুরুত্বপূর্ণ মাইলফলক। প্রোটেস্ট্যান্ট বিশ্বাস গড়ে উঠেছিল ঈশ্বরের সাথে প্রত্যক্ষ মিথস্ক্রিয়ায় বিশ্বাসের উপর ভিত্তি করে। এতে বাইবেল ও প্রার্থনা গ্রন্থগুলো পাঠের সক্ষমতা অর্জন সকলের জন্যই প্রয়োজনীয় হয়ে যায়, এমনকি নারীদের জন্যেও। এর ফলে প্রোটেস্ট্যান্ট সম্প্রদায় সাধারণ বালক ও বালিকাদের জন্য বিদ্যালয় প্রতিষ্ঠা করেন, যেখানে মৌলিক অক্ষরজ্ঞান শেখানো হত। তাছাড়া, প্রোটেস্ট্যান্ট মতবাদ আর নারীকে দুর্বল ও মন্দ-পাপী হিসেবে দেখত না, বরং সংস্কারের পর নারীদেরকে পুরুষের যোগ্য সঙ্গী হিসেবে দেখা হত, এবং মনে করা হত যে, সক্ষম স্ত্রী হবার জন্য নারীদের শিক্ষিত হওয়া উচিৎ।
ননকনফরমিজম, প্রোটেক্টরেট, রিস্টোরেশন
মারি দে গর্নে (১৫৬৫-১৬৪৫) মাইকেল দে মনতেইন এর লেখার সম্পাদক ও ভাষ্যকার ছিলেন। মনতেইনের মৃত্যুর পর তিনি মনতেইনের এসেস (Essays) এর সম্পাদনা করেন। এছাড়াও তিনি দুটো নারীবাদী রচনা লিখেছিলেন। একটি ছিল দ্য ইকুয়ালিটি অফ মেন এন্ড উইমেন (১৬২২) এবং দ্য লেডিস গ্রিভ্যান্স (১৬২৬)। ১৬৭৩ সালে ফ্রাংকোইস পউলেইন দে লা বারে De l'égalité des deux sexes (অন দ্য ইকুয়ালিটি অফ দ্য টু সেক্সেস) লেখেন।
ফ্রান্স ও যুক্তরাজ্যে, নারীবাদী ধারণাগুলি অরথোডক্স বা প্রচলিত ধর্মমতের বদলে ওয়ালডেনসিয়ানস ও ক্যাথারিস্টদের এর মত হেটেরোডক্সি বা প্রচলিত ধর্মমতের বিরোধী হিসেবে বিবেচিত হয়। লেভেলারস এর মত ধর্মীয় সমানাধিকারবাদী সংগঠনগুলো লৈঙ্গিক সাম্যের পক্ষে ছিল, এবং তাই তাদের রাজনৈতিক তাৎপর্য ছিল। লেভেলারস নারীরা বিশালাকারে মিছিল বের করে, এবং সমানাধিকারের আবেদন করেন। কিন্তু সেইসময়ের কর্তৃপক্ষ সেই আবেদনকে খারিজ করে দেয়। সপ্তদশ শতক আরো অনেক উদীয়মান লেখিকারই সাক্ষী হয়েছিল, যেমন অ্যান ব্র্যাডস্ট্রিট, বাথসুয়া মেকিন, মারগারেট ক্যাভেন্ডিশ, ডাচেস অফ নিউক্যাসল, লেডি মেরি রথ, ইউজেনিয়া নামে একজন বেনামী নারী, মেরি শাডলেই, এবং মেরি অ্যাস্টেল। তারা নারীদের পরিবর্তিত ভূমিকা সম্পর্কে তুলে ধরেন, এবং নারীশিক্ষার দাবি জানান। তবে তাদেরকে অনেক শত্রুভাবাপন্নতার মধ্য দিয়ে যেতে হয়, বিংশ শতকের পূর্বে ক্যাভেন্ডিশ এবং রথের লেখা প্রকাশিত হয়নি।
মেরি অ্যাস্টেলকে প্রায়শই প্রথম নারীবাদী লেখক হিসাবে বর্ণনা করা হয়। যাইহোক, তাকে নিয়ে এমনটা বলতে গেলে তিনি তার লেখাগুলোর জন্য তার যে পূর্ববর্তী যেমন আনা মারিয়া ফন শারম্যান, বাথসুয়া মেকিন-দের কাছে ঋণী তাদেরকে অস্বীকার করা হয়। তিনি অবশ্যই ইংরেজি ভাষার প্রথম দিককার নারীবাদী লেখিকাদের মধ্যে একজন, যার বিশ্লেষণগুলো কেবল তার সময়ের জন্যই নয়, আজও প্রাসঙ্গিক, এবং যার নারীদের জন্য শিক্ষা প্রতিষ্ঠান চালু করায় উদ্যম পূর্ববর্তীদেরকেও ছাড়িয়ে গিয়েছিল। অ্যাস্টেল ও আফরা বেন একসাথে মিলে সপ্তদশ শতকে নারীবাদী তত্ত্বের ভিত্তিপ্রস্তর স্থাপন করেছিলেন। পরবর্তী আরেক শতক পর্যন্ত কোন নারীই আর এত জোড়ালোভাবে আওয়াজ তোলেননি। ঐতিহাসিক নথিগুলোতে দেখা যায়, অ্যাস্টেল প্রায়ই তার চেয়ে ছোট এবং আরও আলোচ্য বন্ধু ও পত্রযোগাযোগকারী লেডি মারি ওর্টলি মনটেগু এর ছায়ায় ছায়াবৃত হয়ে গেছেন।
সামাজিক মূল্যবোধের উদারীকরণ এবং যুক্তরাজ্যে শাসনব্যবস্থার পুনরুদ্ধারের ধর্মনিরপেক্ষীকরণ শিল্পে নারীদেরকে সুযোগ প্রদান করেছিল। এটি নারীদের জন্য তাদের উদ্দেশ্যের প্রতি এগিয়ে যাবার একটা সুযোগ করে দেয়। কিন্তু নারী নাট্যকারগণ একই রকম শত্রুভাবাপন্নতার শিকার হন। যারা এর শিকার হয়েছিলেন তাদের মধ্যে ছিলেন ক্যাথেরিন ট্রটার ককবার্ন, মেরি ম্যানলে এবং মেরি পিক্স। এদের মধ্যে সবচেয়ে প্রভাবশালী ছিলেন আফরা বেন। তিনি প্রথম ইংরেজ নারী যিনি পেশাদার লেখকের মর্যাদা অর্জন করেছিলেন। তিনি একজন ঔপন্যাসিক, নাট্যকার এবং রাজনৈতিক প্রচারক ছিলেন। তার জীবদ্দশায় তিনি সফল হলেও, হেনরি ফিল্ডিং ও স্যামুয়েল রিচার্ডসনের মত লেখকগণ তাকে অবজ্ঞা করে "অনারীসুলভ" হিসেবে আখ্যায়িত করেছেন। একইভাবে, ঊনিশ শতকের সমালোচক জুলিয়া ক্যাভানাফ বলেন, "পুরুষকে নারীর নৈতিক মানদণ্ডে উন্নীত না করে বেন নিজে পুরুষের স্থূলতাতেই নিজেকে নিমজ্জিত করেছেন।" বিংশ শতকে বেন আরও বিস্তৃত পরিসরে পাঠক লাভ করেন, এবং সেইসাথে বিশ্লেষণী স্বীকৃতি লাভ করেন। ভারজিনিয়া উল্‌ফ তার কর্মজীবনের প্রশংসা করেন এবং লেখেন, "সকল নারীরই এক সঙ্গে মিলে আফরা বেনের সমাধিতে পুষ্প নিবেদন করা উচিৎ ... কারণ তার কারণেই নারীরা তাদের মনের কথা বলার অধিকার লাভ করেছেন।"
কনটিনেন্টাল ইউরোপে গুরুত্বপূর্ণ নারীবাদী লেখকদের মধ্যে আছেন মারগুয়েরিত দে নাভার, মেরি দে গর্নে, আনা মারিয়া ফন শারম্যান, যারা নারীবিদ্বেষের বাঁধা অতিক্রম করে নারীশিক্ষার জন্য লড়াই করেছেন। সুইজারল্যান্ডে ১৬৯৪ সালে প্রথম কোন নারীর লেখা ছাপানো হয়। লেখাটির নাম ছিল গ্লবেনস-রেশেন্সশাফট। এখানে হরটেনসিয়া ফন মুস নারীদের চুপ করে থাকা উচিৎ - এই ধারণার বিরুদ্ধে লেখেন। তার আগের বছর ১৬৯৪ সালে "রোজ ডার ফ্রেহাইট" (রোজ অফ ফ্রিডম) শিরোনামে একটি লেখা বেনামে ছাপানো হয়েছিল। সেখানে লেখক পুরুষ আধিপত্যবাদ ও নারী নির্যাতনকে নিন্দা করেছিলেন।
নিউ ওয়ার্ল্ড বা উত্তর ও দক্ষিণ আমেরিকা মহাদেশে মেক্সিকো এর নান হুয়ানা ইনেস দে লা ক্রুজ (১৬৫১-১৬৯৫) তার রচনা "রিপ্লাই টু সর ফিলোতেয়া"-তে নারীশিক্ষার সমর্থনে লেখেন। সপ্তদশ শতকের শেষের দিকে নারীর, বিশেষ করে শিক্ষিত নারীর লেখা ধীরে ধীরে বৃদ্ধি পেতে থাকে। সেই শতকের শেষের দশকগুলোর সাহিত্যকে কখনও কখনও "ব্যাটল অফ দ্য সেক্সেস" বা "লিঙ্গগুলোর যুদ্ধ" বলা হয়ে থাকে, এবং প্রায়ই সেই সাহিত্যগুলো প্রায়ই অদ্ভুতভাবে অনেক বেশি তর্কময় ছিল, যেমন হানাহ্‌ উলি এর "দ্য জেন্টলউইমেনস কম্প্যানিয়ন"। যাইহোক, নারীগণ এইসব রচনার থেকে মিশ্র বার্তা লাভ করেন। কারণ তাদের লেখার প্রতিক্রিয়ায় তাদেরকে কর্কশ নেতিবাচক প্রতিক্রিয়া শুনতে হয়। এমনকি অনেক নারীও তাদের বিরুদ্ধে লিখে আত্ম-অবমাননাকেই সমর্থন করেছিল। একই সাথে তারা দুটি দ্বন্দ্বময় সামাজিক চাপের মুখে পড়েছিলেন। কারণ বাসার বাইরের অল্প সংখ্যক শিক্ষা ও কর্মসংস্থানের সুযোগ যেমন নারীর স্বাধীন চিন্তাকে উৎসাহিত করেছিল, কখনও কখনও আবার এগুলো সামাজিক নিয়মকেই বলবৎ করত।
রয় মার্শাল
খেলোয়াড়ী জীবন
অভিজাত ইক্ষু খামার মালিকের সন্তান তিনি। মাত্র ১৫ বছর বয়সে ১৯৪৬ সালে বার্বাডোসের পক্ষে প্রথম-শ্রেণীর ক্রিকেটে অভিষেক ঘটে তার। ১৯৫০ সালে ওয়েস্ট ইন্ডিজের সদস্যরূপে ইংল্যান্ড সফর করেন। প্রায় ৪০ গড়ে ১,১১৭ রান তোলেন। ঐ সফরে তিনি কোন টেস্টে অংশ নিতে পারেননি।
কাউন্টি ক্রিকেট
১৯৫৩ সালে হ্যাম্পশায়ারের পক্ষে খেলার যোগ্যতা অর্জন করেন। ঐ ক্লাব দলটিতে ১৯৫৩ থেকে ১৯৭২ পর্যন্ত একাধারে খেলেছেন। এ সময়ে তিনবার দ্বি-শতক করেছেন। ১৯৬২ সালে পাকিস্তানের বিপক্ষে সর্বোচ্চ ২২৮ তোলেন। ১৯৫৫ সালে চ্যাম্পিয়নশীপ খেলায় অংশগ্রহণের সুযোগ ঘটে হ্যাম্পশায়ারের। ১৯৬৬ থেকে ১৯৭০ সাল পর্যন্ত দলের অধিনায়কের দায়িত্বে ছিলেন। ১৮ মৌসুমের ১৭টিতেই সহস্রাধিক রান সংগ্রাহক হন ও হ্যাম্পশায়ারের পক্ষে ৬০টি শতক হাঁকান। তন্মধ্যে, ১৯৬১ সালে তার সেরা সময় কাঁটে। ঐ মৌসুমে তিনি ২,৬০৭ রান তুলেছিলেন। ছয়বার দুই হাজার রানের কোটা অতিক্রম করেছেন তিনি। ঐ কাউন্টিতে অবস্থান করে ৫০৪টি প্রথম-শ্রেণীর ক্রিকেটে অংশ নেন ও ৩০,৩০৩ রান তোলেন।
১৯৬১ সালে হ্যাম্পশায়ারকে কাউন্টি চ্যাম্পিয়নশীপের ইতিহাসের প্রথম পরম আকাঙ্খিত শিরোপার সন্ধান দেন। ইয়র্কশায়ারের সাথে ১৮ পয়েন্ট এগিয়ে থেকে ২৬৮ পয়েন্ট নিয়ে শীর্ষস্থান দখল করে। ঐ মৌসুমে ৩২ খেলায় অংশ নিয়ে হ্যাম্পশায়ার দল কলিন ইঙ্গলবি-ম্যাকেঞ্জি’র নেতৃত্বে ১৯টিতে বিজয়ী হয় ও মাত্র সাত খেলায় পরাজয়বরণ করে। কাউন্টি ক্রিকেটে আক্রমণাত্মকধর্মী উদ্বোধনী ব্যাটসম্যান হিসেবে নিজেকে তুলে ধরতে সক্ষম হন। ক্লাবের পক্ষে সর্বাধিক ২,৪৫৫ রান তুলেন রয় মার্শাল। অন্যদিকে, ডেরেক শ্যাকলটন ক্লাবের পক্ষে সর্বাধিক ১৫৩ উইকেট পান। পাশাপাশি, বুচ হোয়াইটের প্রচণ্ড গতিসম্পন্ন বোলিং গ্রীষ্মের শুষ্ক দিবসে ভয়ঙ্করের মাত্রা তীব্র করে তুলেছিল।
দেহাবসান
খেলা চলাকালীন রোদের আলো থেকে রক্ষার জন্য ক্রিম ব্যবহার করতেন। ফলশ্রুতিতে তাকে সমারসেটের সভাপতির পদ থেকে অব্যহতি নিতে হয়। সমারসেটের টানটন এলাকায় ত্বকের ক্যান্সারে আক্রান্ত হয়ে ২৭ অক্টোবর, ১৯৯২ তারিখে তার দেহাবসান ঘটে। তার ভাই নরম্যান মার্শালও ১৯৫৫ সালে ওয়েস্ট ইন্ডিজের পক্ষে একটি টেস্টে অংশ নিয়েছেন।
১৯৫৯ সালে উইজডেন কর্তৃক বর্ষসেরা ক্রিকেটারের মর্যাদা লাভ করেন রয় মার্শাল। ১৯৮৭ থেকে ১৯৯১ সাল পর্যন্ত সমারসেট ক্রিকেট কমিটির সভাপতির দায়িত্ব পালন করেন তিনি।
১৯৮০ মোরাদাবাদ দাঙ্গা
১৯৮০ সালের মোরাদাবাদ দাঙ্গা উত্তর প্রদেশ-এর মোরাদাবাদ শহরে ১৯৮০র আগস্ট থেকে নভেম্বর পর্যন্ত হওয়া হিংসাত্মক ঘটনারাজিকে বোঝায়। এই হিংসাত্মক ঘটনারাজি আংশিকরূপে হিন্দু-মুসলমানের মধ্যে ঘটা সংঘাত ও আংশিকরূপে পুলিশ ও মুসলমানের মধ্যে ঘটা সংঘাত ছিল।  ১৩ আগস্টর দিন স্থানীয় পুলিশ ঈদগাহ ময়দানে চরতে থাকা একটা শুয়োরকে বার করতে অসন্মত হওয়া ও সেটিকে নিয়ে মুসলমানদের একটা দল পুলিশদেরকে পাথরখন্ড ছোঁড়াকে কেন্দ্র করে এই দাঙ্গার সূত্রপাত হয়। পুলিশ এলোপাথাড়ি গুলি চালনা করায় একশরও বেশি মানুষের মৃত্যু হয়। এই ঘটনার পরে বিষয়-সম্পত্তি আগুন লাগিয়ে দেয়া, লুটপাট, হত্যা ইত্যাদি এমন হিংসাত্মক ঘটনা ঘটতে থাকে, যার প্রকৃতি ছিল ধর্মীয়। দাঙ্গা ১৯৮০র নভেম্বর পর্যন্ত চলতে থাকে। মোট নিহতের সংখ্যা অনিশ্চিত যদিও সরকার ৪০০ জন মানুষের মৃত্যু চিহ্নিত করে এবয ক্ষতিপূরণ প্রদান করে; যেক্ষেত্রে বেসরকারী হিসাব মতে নিহতদের সংখ্যা ২৫০০রও বেশি। এই দাঙ্গা মোরাদাবাদের পিতল শিল্পোদ্যোগে কু-প্রভাব ফেলে। পিতলের সামগ্রীর উৎপাদন ও রপ্তানী লক্ষণীয়ভাবে কমে যায়।
পটভূমি
মোরাদাবাদের হিন্দু-মুসলমান দাঙ্গার এক ইতিহাস আছে। প্রথম ১৮৪৮এ তেমন এক দাঙ্গা সংঘটিত হয়েছিল ; অন্য একটা দাঙ্গা হয়েছিল ১৮৭২এ। ১৮৮০তে শহরটিতে হিন্দু ভোটারের আধিক্য ছিল যদিও সেইসময়ের পৌরসভার মুসলমান সচিবরা পৌরসভার ভোটার ওয়ার্ডের সীমারেখা এমনভাবে অঙ্কন করেছিল, যাতে হিন্দুরা মাত্র এটা ওয়ার্ডে সীমিত হয়ে থাকে। বাকী পাঁচটা ওয়ার্ডে মুসলমানরা সংখ্যাগরিষ্ঠ ছিল। ফলস্বরূপ মুসলমানরা পৌরসভাতে সর্বদাই সংখ্যাগরিষ্ঠতা পাচ্ছিল। হিন্দুরা এর বিরোধিতা করায় পৌর-ওয়ার্ডগুলির সীমারেখা নতুনকরে অঙ্কন করা হয়েছিল এবং এর পর হিন্দুরা সংখ্যাগরিষ্ঠতা পেয়েছিল। উভয় সম্প্রদায় ধর্মীয় দৃস্টিভঙ্গীতে প্রশাসনীয় ক্ষমতা ব্যবহার করতে চেয়েছিল; যা উভয় সম্প্রদায়কে শত্রু মনোভাবাপন্ন করে তুলেছিল।
সূত্রপাত
১৯৮০র ১৩ আগস্টের দিন একটা গৃহপালিত শুয়োর ঈদগাহ ময়দানে চরে বেড়াচ্ছিল। সেইসময়ে সেখানে প্রায় ৫০,০০০ লোক ঈদ-মিলাদুন-নবীর প্রার্থনা করছিল। মুসলমানরা শুয়োরকে হারাম (অপবিত্র) বলে বিবেচনা করে। তারা শুয়োরটিকে কাছের হিন্দু দলিতরা ইচ্ছাকৃতভাবে ঈদগাহ ময়দানে ছেড়ে দিয়েছে বলে বিশ্বাস করে নেয়। তারা সেইসময়ে  কর্তব্যরত একজন পুলিশ জওয়ানকে শুয়োরটি তাড়িয়ে দিতে বলে। কিন্তু  জওয়ানটি তা করতে অস্বীকার করায় উত্তপ্ত বাক-বিতন্ডার সৃষ্টি হয় এবং কয়েকজন লোক পুলিশের ওপর পাথরখন্ড নিক্ষেপ করে।
বড় পুলিশ অধীক্ষকের (SSP) কপালে একটা পাথরখন্ড লাগে এবং তিনি পড়ে যান। অতিরিক্ত জেলা দন্ডাধীশ (ADM) ডি.পি. সিংকে কয়েকজন লোক ধরে নিয়ে যায় এবং পরে তার মৃত্যু ঘটে। পুলিশ তখন ভিড়কে উদ্দেশ্য করে এলোপাথাড়িভাবে গুলি চালাতে থাকে। গুলি লেগে বেশ কয়েকজন মুসলমান ব্যক্তির মৃত্যু ঘটে। হুড়োহুড়িতে প্রায় ৫০জন লোকের প্রাণ যায়। পরে মুসলমান নেতা সৈয়দ সাহাবুদ্দিন এই ঘটনাকে জালিয়ানওয়ালাবাগ হত্যাকাণ্ড-এর সাথে তুলনা করেছিলেন।
আগস্ট হিংসা
ঈদগাহ ময়দানে থাকা বাকী উন্মত্ত মুসলমান লোকরা জোট বেঁধে দলিতদের বস্তিতে গণ লুটপাট, আগুন লাগিয়ে দেওয়া ইত্যাদি কার্যে লিপ্ত হয়। তারা শহরের বিভিন্ন অঞ্চলে পুলিশ বাহিনীর লোককে মারধর করে। উত্তর প্রদেশের সশস্ত্র পুলিশের একজন কনস্টেবলকে জীবন্ত পুড়িয়ে মারে। সন্ধেবেলা, মুসলমানদের একটা জনতা গলশহিদ পুলিশ চৌকিতে আগুন লাগিয়ে দেয় এবং দুজন পুলিশকে হত্যা করে অস্ত্র-শস্ত্র লুট করে। এরপর পুলিশও হিংসাত্মক পন্থা নেয়।
পরবর্তী প্রভাব
হিংসাত্মক ঘটনা কম পরিমাণে ১৯৮০র নভেম্বর পর্যন্ত চলেছিল। একটা কড় হিংসাত্মক ঘটনা সেপ্টেম্বরে হিন্দুদের উৎসব রাখী বন্ধন-এর দিন সংঘটিত হয়েছিল । অক্টোবরের শেষের দিকে আততায়ীর হাতে কম করে হলেও ১৪জনের মৃত্যু ঘটেছিল।
কানহাইয়া লাল হত্যাকাণ্ড
কানহাইয়া লাল তেলি একজন দর্জি ছিলেন, যাকে ভারতের রাজস্থান রাজ্যের উদয়পুরে ২০২২ সালের ২৮শে জুন দুই মুসলিম আততায়ীর দ্বারা শিরশ্ছেদ ও হত্যা করেছিলে। হামলাকারীরা হামলার ঘটনা ক্যামেরায় ধারণ করে এবং ভিডিওটি অনলাইনে ছড়িয়ে দেয়।
ভারতীয় রাজনীতিবিদ নূপুর শর্মার সমর্থনে একটি সোশ্যাল মিডিয়া পোস্ট শেয়ার করার অভিযোগে লালকে হত্যা করা হয়েছিল, যিনি ২০২২ সালে মুহাম্মদ সম্পর্কিত মন্তব্য বিতর্কে জড়িত ছিলেন। আততায়ীরা কানহাইয়া লালের শিরচ্ছেদ করার আগে খদ্দের হিসেবে তার দোকানে প্রবেশ করে।
হত্যার ভিডিও ইন্টারনেটে পোস্ট করা হয়েছে, দুজন অভিযুক্ত আততায়ীর হাতে কসাইয়ের ছুরি রয়েছে এবং তারা হত্যার দায় স্বীকার করেছে, মহম্মদ রিয়াজ আখতার ও মহম্মদ গৌস নামে নিজেদের পরিচয় দিয়েছিল। হামলার ভিডিও সোশ্যাল মিডিয়ায় ভাইরাল হওয়ার পরে স্থানীয় কর্তৃপক্ষ কারফিউ ঘোষণা করে এবং ইন্টারনেট অ্যাক্সেস অবরুদ্ধ করে, ভারতজুড়ে ব্যাপক ক্ষোভের জন্ম নেয়।
অবিলম্বে পদক্ষেপের দাবিতে ভারতের বিভিন্ন স্থানে বিক্ষোভ হয়। কিছু এলাকায় বিক্ষোভকারীদের ওপর পাথর ছোড়া হয়।
পটভূমি
কানহাইয়া লালের প্রতিবেশী নাজিম একটি বিতর্কিত সোশ্যাল মিডিয়া পোস্টের জন্য তার বিরুদ্ধে ১১ জুন মামলা দায়ের করেছিলেন, যার ফলে কানহাইয়াকে গ্রেপ্তার করা হয়েছিল। পরে তিনি জামিনে মুক্তি পান। কানহাইয়া প্রাণনাশের হুমকি পাওয়ার পর ১৫ জুন স্থানীয় পুলিশের কাছে সুরক্ষার জন্য আবেদন করেছিল। ধান মান্ডি থানায় দাখিল করা অভিযোগে জানান যে নাজিম ও অন্যদের কাছ থেকে হুমকি পান। নাজিম ও অন্য পাঁচজনের বিরুদ্ধে তার অভিযোগে, কানহাইয়া অভিযোগ করে যে গ্রুপটি তাদের সম্প্রদায়ের মধ্যে তার ছবি সোশ্যাল মিডিয়ায় একটি বার্তা দিয়ে প্রচার করেছিল, সেখানে বলা হয়েছিল যে কানহাইয়া লালকে কোথাও দেখা গেলে বা তার দোকান খুললে তাকে হত্যা করা উচিত। তবে পুলিশের তথ্যমতে, তারা মধ্যস্থতার মধ্যমে নাজিম ও কানহাইয়া লালের মধ্যে বিষয়টি মিমাংসা করে।
কানহাইয়া লাল আরও উল্লেখ করে যে বিতর্কিত পোস্টটি তার ছেলে অসাবধানতাবশত শেয়ার করেছিলেন এবং তিনি কীভাবে ফোন পরিচালনা করতে হয় তা জানেন না।
হত্যা
দুই আততায়ী ২৮শে জুন কানহাইয়া লালের দর্জির দোকানে খদ্দের হিসেবে প্রবেশ করে। কানহাইয়া লাল পোশাক তৈরির জন্য তাদের একজনের মাপ নিতে শুরু করে, তবে তাকে দুপুর ২.৪৫ মিনিটে কসাইযের ভারি ছুরি দিয়ে আক্রমণ করা হয়। হামলাকারীরা পুরো হামলার ভিডিও ধারণ করে। এক দোকান সহকারীও কানহাইয়া লালকে বাঁচাতে গিয়ে মাথায় গুরুতর আঘাত পান।
কানহাইয়া লালকে বশীভূত করার পর দুই আসামি তাকে দোকান থেকে টেনেহিঁচড়ে নিয়ে গিয়ে গলা কেটে হত্যা করে। অন্য দোকানদাররা তাকে উদ্ধারের চেষ্টা করেনি। হামলাকারীরা পায়ে হেঁটে এবং পরে মোটরসাইকেলে করে পালিয়ে যায়।
পুলিশের তদন্তে জানা যায়, দুজনেই প্রথমে কানহাইয়া লালকে তার বাড়িতে হত্যার পরিকল্পনা করেছিল।
অপরাধী
হামলাকারীরা হল মহম্মদ রিয়াজ আখতার ও মহম্মদ গৌস। সম্ভবত দ্বিতীয় ভিডিওতে (আক্রমণের পর তোলা), তারা "শিরচ্ছেদ" নিয়ে গর্ব করে এবং ভারতের প্রধানমন্ত্রী নরেন্দ্র মোদির বিরুদ্ধে হুমকি দেয়। পালানোর চেষ্টা করার সময় ২৮শে জুন রাজস্থানের রাজসমন্দ জেলায় আততায়ীদের গ্রেপ্তার করা হয়েছিল।
ভারত সরকারের প্রতিক্রিয়া
হামলাকারীরা পালানোর চেষ্টাকালে রাজস্থান পুলিশের হাতে আটক হয়।
ঘটনার পর, উদয়পুরের স্থানীয় কর্তৃপক্ষ ২৪ ঘন্টা কারফিউ জারি করে এবং রাজস্থান রাজ্য জুড়ে ইন্টারনেট অ্যাক্সেস অবরুদ্ধ করে। কেন্দ্রীয় সরকার ঘটনার তদন্তের জন্য ভারতের প্রাথমিক সন্ত্রাসবিরোধী ইউনিট রাষ্ট্ৰীয় অনুসন্ধান সংস্থাকে মোতায়েন করে।
প্রতিক্রিয়া
বিরোধী নেত্রী বসুন্ধরা রাজে বলেন, “উদয়পুরে নিরপরাধ ব্যক্তির নৃশংস হত্যাকাণ্ডের মধ্য দিয়ে এটা স্পষ্ট হয়ে গেছে যে রাজ্য সরকারের প্ররোচনা ও তুষ্টির কারণে অপরাধীদের মনোবল বেড়েছে। রাজ্য সরকারের এই নীতির কারণে রাজ্যে সাম্প্রদায়িক উন্মত্ততা ও সহিংসতার পরিস্থিতি তৈরি হয়েছে।”
বিশ্ব হিন্দু পরিষদ, বজরং দলের মত হিন্দু সংগঠনগুলি প্রতিবাদ করে এবং দোষীদের বিরুদ্ধে কঠোর ব্যবস্থা নেওয়ার দাবি জানান। যদিও রাষ্ট্রীয় স্বয়ংসেবক সঙ্ঘ নীরব থাকলেও আরএসএস-এর সঙ্গে যুক্ত মুসলিম সংগঠন মৃত্যুদণ্ডের দাবি জানিয়েছে।
হাসানুজ্জামান (ক্রিকেটার)
হাসানুজ্জামান (জন্ম: ১ জুন ১৯৯১) একজন বাংলাদেশী ক্রিকেটার। বিপিএলের চতুর্থ আসরে খুলনা টাইটানসের হয়ে খেলে টুয়েন্টি২০ ক্রিকেটে তার আত্মপ্রকাশ ঘটে। ৩ জানুয়ারী ২০১৭ সালে ২০১৬-১৭ জাতীয় ক্রিকেট লিগে খুলনা বিভাগের হয়ে খেলে প্রথম-শ্রেণীর ক্রিকে টে আত্মপ্রকাশ করেন।
পানিপাত তরফ আনসার
পানিপাত তরফ আনসার (Panipat Taraf Ansar) ভারতের হরিয়ানা রাজ্যের পানিপাত জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে পানিপাত তরফ আনসার শহরের জনসংখ্যা হল ৩১,২০৪ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে পানিপাত তরফ আনসার এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
কৃষ্ণা দাস (তিরন্দাজ)
কৃষ্ণা দাস (জন্ম ২৩ মে, ১৯৫৯ কলকাতা) একজন প্রাক্তন ভারতীয় তিরন্দাজ। উনি ১৯৭৮ ব্যাংকক এবং ১৯৮২ দিল্লী এশিয়ান গেমসে ভারতের প্রতিনিধিত্ব করেন। ১৯৮৪ সালে প্রথম তিরন্দাজ হিসেবে উনি ভারত সরকার দ্বারা অর্জুন পুরস্কারে সন্মানিত হন।
পেশাদার জীবন
১৯৭৪ সালে কৃষ্ণা দাস প্রথমবার জাতীয় স্তরে খেলেন। ১৯৭৬ এ পাটিয়ালাতে ৫টি সোনা জিতে উনি সবাইকে চমকে দেন। পরের বছর ১৯৭৭ সালে হায়দ্রাবাদেও উনি ৫টি সোনা জয় করেন। ১৯৭৮ ব্যাংকক এশিয়ান গেমসের জন্য উনি জাতীয় দলে নির্বাচিত হন এবং ২৮ জনের মধ্যে ২২ নম্বর স্থান অধিকার করেন।
১৯৮১ সালে কলকাতায় অনুষ্ঠিত এশিয়ান চ্যাম্পিয়নশিপে দলগত বিভাগে উনি চতুর্থ স্থান অধিকার করেন। ১৯৮২ দিল্লী এশিয়ান গেমসে উনি দশম স্থান লাভ করেন। একই বছর চিনে ইন্টারন্যাশনাল ইনভিটেশনাল মিটে প্রথম ভারতীয় তিরন্দাজ রূপে উনি ১২০০ পয়েন্ট অতিক্রম করেন ও ১২৩৮ পয়েন্ট পেয়ে পঞ্চম স্থান অধিকার করেন।
ভারতের রাজ্য বিধানসভা
ভারতে বিধানসভা বলতে ভারতের রাজ্যের আইনসভার নিম্নকক্ষ (দ্বিকক্ষীয় আইনসভার ক্ষেত্রে) অথবা একমাত্র কক্ষকে (এককক্ষীয় আইনসভার ক্ষেত্রে) বোঝায়। দিল্লি, জম্মু ও কাশ্মীর ও পুদুচেরি কেন্দ্রশাসিত অঞ্চলের আইনসভাও বিধানসভা নামে পরিচিত। বাকি পাঁচটি কেন্দ্রশাসিত অঞ্চলে ভারত সরকারের প্রত্যক্ষ শাসন বর্তমান এবং কোনো বিধানসভা নেই।
ভারতে বিধানসভার সদস্য বা বিধায়কেরা সংশ্লিষ্ট রাজ্যের প্রাপ্তবয়স্ক ভোটারদের প্রত্যক্ষ ভোটে নির্বাচিত হন। ভারতীয় সংবিধান অনুযায়ী, বিধানসভার সদস্যসংখ্যা সর্বাধিক ৫০০-এর বেশি বা সর্বনিম্ন ৬০-এর কম হতে পারে না। তবে গোয়া, সিকিম ও মিজোরাম রাজ্য এবং পুদুচেরি কেন্দ্রশাসিত অঞ্চলের বিধানসভার সদস্যসংখ্যা সংসদের বিশেষ আইন বলে ৬০-এর কম।
প্রতিটি বিধানসভা পাঁচ বছরের মেয়াদে গঠিত হয়। প্রতিটি আসনের জন্যই নির্বাচন হয়। জরুরি অবস্থায় রাজ্যপাল (বা উপরাজ্যপাল) মুখ্যমন্ত্রীর অনুরোধে বা অনাস্থা প্রস্তাবে সংখ্যাগরিষ্ঠ দল বা জোট পরাজিত হলে বিধানসভা বিলুপ্ত করতে পারেন।
বিধায়ক নির্বাচিত হওয়ার যোগ্যতা
বিধায়ক নির্বাচিত হতে হলে, প্রার্থীকে ভারতের নাগরিক এবং কমপক্ষে ২৫ বছর বয়সী হতে হয়। বিকৃতমস্তিষ্ক বা আর্থিকভাবে দেউলিয়া ব্যক্তিরা বিধায়ক হতে পারেন না। প্রার্থীকে একটি হলফনামা দিয়ে জানাতে হয় যে, তার বিরুদ্ধে কোনো ফৌজদারি ও দেওয়ানি মামলা নেই। বিধানসভার অধ্যক্ষ বা তার অনুপস্থিতিতে উপাধ্যক্ষ বিধানসভার অধিবেশন ও কাজকর্ম পরিচালনা করেন। অধ্যক্ষ নিরপেক্ষ বিচারকের মতো কাজ করেন এবং সব বিতর্ক ও আলোচনায় পৌরহিত্য করেন। সাধারণত সংখ্যাগরিষ্ঠ দল বা জোট থেকেই অধ্যক্ষ নির্বাচিত হন।
অর্থ বিল ছাড়া অন্যান্য ক্ষেত্রে আইনসভার উচ্চকক্ষ বিধান বোর্ড ও নিম্নকক্ষ বিধানসভার ক্ষমতা একই রকমের হয়। অর্থ বিলের ক্ষেত্রে বিধানসভার চূড়ান্ত কর্তৃত্ব রয়েছে। দুই কক্ষের মধ্যে মতবিরোধ হলে যৌথ অধিবেশনের মাধ্যমে তা নিরসন করা হয়।
বিধানসভার বিশেষ ক্ষমতা
সরকারের বিরুদ্ধে অনাস্থা প্রস্তাব কেবলমাত্র বিধানসভাতেই আনা যায়। এই প্রস্তাব সংখ্যাগরিষ্ঠের ভোটে পাস হলে মুখ্যমন্ত্রী সহ মন্ত্রিপরিষদকে পদত্যাগ বা পদচ্যুতি করতে হয়।
অর্থ বিল কেবলমাত্র বিধানসভাতেই আনা যায়। বিধানসভায় পাস হওয়ার পর তা বিধান বোর্ডে পাঠানো হয়। বিধান বোর্ড ১৪ দিনের বেশি আটকে রাখতে পারে না।
অন্যান্য বিলের ক্ষেত্রে, বিলটি যে কক্ষে সর্বাগ্রে উত্থাপিত হয় (সে বিধানসভাই হোক বা বিধান বোর্ডই হোক), সেই কক্ষে পাস হওয়ার পর অপর কক্ষে প্রেরিত হয়। অপর কক্ষ বিলটি ছয় মাস আটকে রাখতে পারে। অপর কক্ষ বিল প্রত্যাখ্যান করলে, ছয় মাস অতিক্রান্ত হলে বা অপর কক্ষের আনা বিলের সংশোধনী মূল কক্ষে বর্জনযোগ্য হলে একটি অচলাবস্থা সৃষ্টি হয়। তখন রাজ্যপাল উভয় কক্ষের যৌথ অধিবেশন ডেকে অচলাবস্থা কাটান এবং সাধারণ সংখ্যাগরিষ্ঠতার মাধ্যমে বিলটির ভাগ্য নির্ধারিত হয়। তবে বিধানসভা সংখ্যাধিক্যের দিক থেকে সুবিধাজনক অবস্থানে থাকায় এক্ষেত্রে বিধানসভার মতই গ্রাহ্য হয়ে থাকে, যদি না তা নিয়ে বিভিন্ন দলের মতান্তর উপস্থিত হয়।
অরুণাচল প্রদেশ বিধানসভা
অরুণাচল প্রদেশ বিধানসভা ভারতের উত্তর-পূর্বাঞ্চলীয় রাজ্য অরুণাচল প্রদেশের এককক্ষীয় বিধানসভা। বিধানসভা ভবন রাজ্যের রাজধানী ইটানগরে অবস্থিত। অরুণাচল প্রদেশ বিধানসভা ৬০ জন বিধায়ককে নিয়ে গঠিত। তারা একক-আসনবিশিষ্ট নির্বাচনী কেন্দ্র থেকে নির্বাচিত হন।
ইতিহাস
১৯৬৯ সালের ২৯ ডিসেম্বর, অসমের রাজ্যপালের নেতৃত্বে উত্তর-পূর্ব সীমান্ত এজেন্সির (অধুনা অরুণাচল প্রদেশ) সর্বোচ্চ উপদেষ্টা সংস্থা এজেন্সি কাউন্সিল গঠিত হয়। ১৯৭২ সালের ২ অক্টোবর এজেন্সি কাউন্সিলের বদলে প্রদেশ কাউন্সিল গঠিত হয়। ১৯৭৫ সালের ১৫ আগস্ট, প্রদেশ কাউন্সিলটিকে রাজ্য বিধানসভায় পরিণত করা হয়। প্রথমদিকে বিধানসভায় ৩৩ জন সদস্য ছিলেন (৩০ জন একক-আসনবিশিষ্ট নির্বাচনী কেন্দ্র থেকে প্রত্যক্ষভাবে নির্বাচিত এবং ৩ জন কেন্দ্রীয় সরকার কর্তৃক মনোনীত)। ১৯৮৭ সালের ২০ ফেব্রুয়ারি অরুণাচল প্রদেশ পূর্ণাঙ্গ রাজ্যের মর্যাদা লাভ করলে বিধানসভার সদস্য সংখ্যা বাড়িয়ে ৬০ করা হয়।
বোমারু বিটল
বোমারু বিটল হল স্থল পোকা (ক্যারাবিডে) ব্রাচিনিনি, পাউসিনি, ওজানিনি বা মেট্রিনি উপজাতির - মোট ৫০০টিরও বেশি প্রজাতি র মধ্যে সবেচেয়ে সুপরিচিত তাদের প্রতিরক্ষা ব্যবস্থার জন্য। যখন বিরক্ত হয় তারা একটি গরম বিষাক্ত রাসায়নিক স্প্রে বের করে দেয় পেটে থেকে গুলিবর্ষণ করার মত শব্দে।
স্প্রেটি দুটি হাইপারগোলিক রাসায়নিক যৌগ, হাইড্রোকুইনোন এবং হাইড্রোজেন পারক্সাইডের মধ্যে বিব্রিয়া থেকে উৎপাদিত হয়, যা পোকার পেটে র দুটি গ্রন্থিতে সংরক্ষণ করা হয়। যখন হাইড্রোকুইনোনস এবং হাইড্রোজেন পারক্সাইডের জলীয় দ্রবণ " ভেস্টিবুলে " পৌঁছায় ( আইসনারের শব্দ), তখন অনুঘটকগুলি হাইড্রোজেন পারক্সাইডের পচন এবং হাইড্রোকুইনোনের অক্সিডেশনকে সহজ করে। বিক্রিয়া থেকে তাপ মিশ্রণটিকে পানির স্ফুটনাঙ্কের কাছাকাছি নিয়ে আসে এবং গ্যাস উৎপন্ন করে যা ইজেকশনকে চালিত করে। ক্ষতিগ্রস্থ পোকামাকড় আক্রমণের জন্য মারাত্মক হতে পারে। কিছু বোমারু বিটল স্প্রেকে বিভিন্ন দিকে নিঃসরণ করতে পারে।
আচরণ
বোমারু বিটলের বেশিরভাগ প্রজাতিই শ্বাপদ এবং তাদের লার্ভাও।
অ্যানাটমি
পেটের অগ্রভাগে দুটি বড় গ্রন্থি খোলা থাকে। প্রতিটি গ্রন্থি একটি পুরু প্রাচীরযুক্ত ভেস্টিবুল দ্বারা গঠিত যা ভেস্টিবুলে রেখাযুক্ত সিক্রেটরি কোষ দ্বারা উৎপাদিত ক্যাটালাসেস এবং পেরোক্সিডেসের মিশ্রণ ধারণ করে। উভয় গ্রন্থিই একটি পাতলা-প্রাচীরযুক্ত এবং সংকোচনযোগ্য জলাধার দ্বারা গঠিত যা হাইড্রোকুইনোনস এবং হাইড্রোজেন পারক্সাইডের জলীয় দ্রবণ ধারণ করে।
প্রতিরক্ষা ব্যবস্থা
বিটল যখন হুমকি বোধ করে তখন এটি একটি কপাটিকা খোলে যা জলাধার থেকে জলীয় দ্রবণকে দ্বার পর্যন্ত পৌঁছাতে দেয়। দ্বার প্রাচীরের আস্তরণে থাকা ক্যাটালেসগুলি হাইড্রোজেন পারক্সাইডের পচনকে সহজ করে তোলে, যেমনটি নিম্নলিখিত তাত্ত্বিক বিক্রিয়ায়:
পরিচিত নিট বিক্রিয়া, যা আরও তাত্ত্বিক বিক্রিয়ারে জন্য হিসাব: and
পূর্ববর্তী বিক্রিয়ায় উৎপন্ন দ্রব্য হল:
এই বিক্রিয়াটি খুবই এক্সোথার্মিক এবং নির্গত শক্তি মিশ্রণের তাপমাত্রা ১০০° সে. এর কাছাকাছি বাড়ায়, এতে প্রায় এক পঞ্চমাংশ মিশ্রণ বাষ্পীভূত হয়। ফলস্বরূপ চাপ তৈরির ফলে বিক্রিয়ক স্টোরেজ চেম্বারগুলির প্রবেশদ্বার ভালভগুলি বা কপাটিকা গুলো বন্ধ হতে বাধ্য হয়, এইভাবে বিটলের অভ্যন্তরীণ অঙ্গগুলিকে রক্ষা করে। ফুটন্ত, দুর্গন্ধযুক্ত তরল একটি বহির্গমণ কপাটিকার মাধ্যমে নিঃসরিত হয়, একটি জোরে পপিং বা গুলিবর্ষণ করার মত শব্দ সহ। পোকাটির গ্রন্থিগুলি পর্যাপ্ত হাইড্রোকুইনোন এবং হাইড্রোজেন পারক্সাইড সঞ্চয় করে যাতে সে রাসায়নিক স্প্রে প্রায় ২০ বারের মত ছাড়তে পারে। কিছু ক্ষেত্রে এটি একটি শিকারী হত্যার জন্য যথেষ্ট। পোকাটি স্প্রে এর প্রধান উপাদান হল ১,৪-বেনজোকুইনোন, যা চোখ এবং মেরুদণ্ডী প্রাণীদের শ্বাসযন্ত্রের জন্য বিরক্তিকর।
বিক্রিয়াকারী অংশে বিক্রিয়কদের প্রবাহ এবং পরবর্তী নির্গমন প্রায় ৭০টি স্পন্দনের একটি ধারাবাহিকে প্রতি সেকেন্ডে প্রায় ৫০০টি স্পন্দন হারে ঘটে। ঘটনার পুরো ক্রমটি এক সেকেন্ডের একটি ভগ্নাংশ সময় নেয়। এই স্পন্দনগুলি পুনরাবৃত্ত ক্ষুদ্র বিস্ফোরণ সৃষ্ট হয় যা সংরক্ষণ করা গ্রন্থির উপর ক্রমাগত চাপ এবং প্রতিক্রিয়া অংশ নিয়ন্ত্রণকারী কপাটিকা দোলক খোলা এবং বন্ধের ফলাফল। এই স্পন্দিত প্রক্রিয়াটি পোকাটির বেঁচে থাকার জন্য উপকারী কারণ সিস্টেমটি একটি ধ্রুবক বেগে স্প্রে বের করার জন্য পেশীর পরিবর্তে চাপ ব্যবহার করে, বিটলটি শক্তি সঞ্চয় করে। এছাড়াও, ভেস্টিবুল বা দ্বারে নতুন বিক্রিয়কদের পুনঃপ্রবর্তন যেখানে এনজাইমগুলি সংরক্ষণ করা হয়, চেম্বারের তাপমাত্রা হ্রাস করে, যার ফলে তাপীয় বিকৃতি থেকে পারক্সিডেস এবং ক্যাটালাসেসকে রক্ষা করে।
সাধারণত পোকাটি তার শরীরকে ঘুরিয়ে দেয় যাতে নির্গমক ছিদ্র যা কিছু প্রতিক্রিয়া ট্রিগার করে তার দিকে নির্দেশ করে। কিছু আফ্রিকান বোবারু বিটল গ্রন্থি ২৭০° দিয়ে ঘুরতে পারে এবং কীটপতঙ্গের পায়ের মধ্যে চাপ দিতে পারে, যথেষ্ট নির্ভুলতার সাথে বিস্তৃত দিকগুলিতে তরল নিষ্কাশন করতে পারে।
প্রতিরক্ষা ব্যবস্থার বিবর্তন
বিটলের অনন্য প্রতিরক্ষা ব্যবস্থার সম্পূর্ণ বিবর্তনীয় ইতিহাস অজানা, তবে জীববিজ্ঞানীরা দেখিয়েছেন যে সিস্টেমটি প্রাকৃতিক নির্বাচনের ক্রমবর্ধমান ধাপে অন্যান্য বিটলের মধ্যে পাওয়া প্রতিরক্ষা থেকে বিকশিত হতে পারে। বিশেষত, কুইনোন রাসায়নিকগুলি হল স্ক্লেরোটিনের একটি অগ্রদূত, একটি বাদামী পদার্থ যা বিটল এবং অন্যান্য পোকামাকড় দ্বারা উৎপাদিত হয় তাদের এক্সোস্কেলটনকে শক্ত করতে। কিছু বিটল অতিরিক্ত দুর্গন্ধযুক্ত কুইনোন, হাইড্রোকুইনোন সহ, তাদের ত্বকের নীচে ছোট ছোট থলিতে সংরক্ষণ করে শিকারীদের বিরুদ্ধে প্রাকৃতিক প্রতিরোধক হিসাবে — সমস্ত ক্যারাবিড বিটলের এই ধরনের ব্যবস্থা থাকে। কিছু বিটল অতিরিক্তভাবে হাইড্রোজেন পারক্সাইড মিশ্রিত করে, যা কোষের বিপাকের একটি সাধারণ উপজাত, হাইড্রোকুইনোনের সাথে; বেশিরভাগ কোষে বিদ্যমান কিছু ক্যাটালেস প্রক্রিয়াটিকে আরও দক্ষ করে তোলে। রাসায়নিক বিক্রিয়া তাপ ও চাপ উৎপন্ন করে এবং কিছু পোকা চামড়ার উপর রাসায়নিক পদার্থগুলোকে ধাক্কা দেওয়ার জন্য পরবর্তীটিকে কাজে লাগায়; এটি মেট্রিয়াস কন্ট্রাক্টাস বিটলের ক্ষেত্রে, যা আক্রমণের সময় ফেনাযুক্ত স্রাব তৈরি করে। বোমারু বিটল জলাধার থেকে ফুটো হওয়া রোধকারী পেশীগুলি অতিরিক্তভাবে একটি কপাটিকা তৈরি করে যা বিষের আরও নিয়ন্ত্রতিত নিঃসরণ এবং স্রাবের দিকের উপর আরও ভাল নিয়ন্ত্রণের জন্য।
বোমারু বিটলের প্রতিরক্ষা ব্যবস্থার বৈশিষ্ট্যগুলির অনন্য সমন্বয়—প্রবল প্রতিক্রিয়া, ফুটন্ত-গরম তরল এবং বিস্ফোরক নিঃসরণকে সৃষ্টিবাদী এবং বুদ্ধিমান নকশার প্রবক্তারা অপরিবর্তনীয় জটিলতার উদাহরণ বলে দাবি করেছেন। জীববিজ্ঞানী যেমন ট্যাক্সোনমিস্ট মার্ক আইজাক উল্লেখ করেন যে প্রক্রিয়াটির ধাপে ধাপে বিবর্তন সহজেই ঘটতে পারে।
সরহ পা
right|thumb|200px|সরহ পার ব্রোঞ্জ মূর্তি
সরহ পা বা সরহপাদ বা রাহুলভদ্র একজন বৌদ্ধ মহাসিদ্ধ ও চর্যাপদের গীতিকার ছিলেন।
জীবনী
thumb|left|সরহ পার রচনায় ওড়িয়া লিপির সাথে মিল
সরহ পার জন্ম পূর্ব ভারতের এক ব্রাহ্মণ পরিবারে হয়। তিনি নালন্দা বিশ্ববিদ্যালয় থেকে শিক্ষা লাভ করেন। সরহ পাকে বাংলা ভাষার ও প্ৰথম ওড়িয়া ও অঙ্গিকা কবি এবং প্রাচীনতম মহাসিদ্ধ রূপে অনুমান করা হয়। তিনি অষ্টম শতাব্দীর বিখ্যাত বৌদ্ধ পণ্ডিত শান্তরক্ষিতের শিষ্য হরিভদ্রের ছাত্র ছিলেন। সেই হিসেবে সরহ পা অষ্টম শতাব্দীর শেষ বা নবম শতাব্দীর প্রথমার্ধের সময়কালের মানুষ বলে মনে করা হয়। তিনি লুই পার শিক্ষক ছিলেন ও শবর পাকে শিক্ষা দান করেন।
সরহপা : তান্ত্রিক যোগাচার পালনের সহজ আদর্শ সরহপাদের চর্যাগানের মূল বিশেষত্ত্ব। বৌদ্ধপণ্ডিত তারানাথ, সরহপা ও শবরপাকে একই ব্যক্তি বলে মনে করেছেন এবং সরহপাদাকে ‘আদি সিদ্ধাচার্য’ বলে মনে করেন।  সরহপাকে চর্যাগীতিকার প্রধান কবি বলেও মান্য করা হয়।  সংগত কারণে প্রশ্ন উঠে আদি সিদ্ধাচার্য বলতে কি বুঝি?
সরহপা ‘সহজ’ বা নৈসর্গিক জীবনাবেদন প্রতিষ্ঠা করেছিলেন। তিনিই ছিলেন ‘সহজবাদের’ প্রথম আচার্য তাই তার মতবাদকে ‘সহজবাদ’ বলা হয়। সরহপা বলেছেন-‘জ্ঞানহীন প্রব্রজ্যায় থাকে এবং গৃহী বসন্তে ভার্যার সঙ্গে থাকে।’ সরহপাদা জীবনে ভোগকে ত্যাজ্য করেননি কিন্তু ভোগের প্রতি আসক্তিকে ত্যাজ্য করেছেন। তিনি আসক্ত জীবনের বিরোধী ছিলেন। সরহ ভিক্ষুদের চীবর প্রত্যাখ্যান করেন এবং তাদের নিয়মও অস্বীকার করেছিলেন। সরহপাদ বলেছেন ‘বিষয়ের মধ্যে রমণ করতে কিন্তু বিষয়ে লিপ্ত হবে না। পানি তুলতে গিয়ে পানি স্পর্শ করবেনা।’ রাহুল সাংকৃত্যায়ন বলেছেন যে, সরহ শুধু যোগী নন, যোগীশ্বর ছিলেন।
বৌদ্ধ দর্শনের আদি সিদ্ধ পুরুষ মহামানব বুদ্ধ, সরহপা যদি আদি সিদ্ধাচার্য হন, তাহলে মহামতি বুদ্ধের অবস্থান কোথায়?
কে প্রাচীন আর কে অর্বাচীন? মহামতি বুদ্ধ যদি প্রাচীন হন তাহলে, সরহপাদা কোন দর্শনের (ধর্মের) আদি সিদ্ধ পুরুষ?
সে প্রশ্নের উত্তর অদ্যাবধি কেউ ব্যাখ্যা করেন নি। আমরা চর্যাগীতিকাতে পাওয়া সরহপাদার রচিত চারটি চর্যাগীতির আলোচনা করে তার সৃষ্ট ধর্ম ও দর্শনের সিদ্ধান্তে উপনিত হতে চেষ্টা করবো।